Մեկ ուրիշ փերֆորմանսում Կարինեն՝ սպիտակ հագուստով ու սպիտակեցրած դեմքով, կարի մեքենա է աշխատեցնում ու արտադրում սպիտակ կրծքեր, ոտքեր, որոնք կախվում են շուրջը` պարանից. կինը հյուսում է իր սարդոստայնը իր մարմնից։ Իսկ վերջում մտնում է սպիտակ կտորից կնոջ մարմնի մեջ` մոր փորը, որից դուրս են գալիս պենոպլաստե կտորները, պտղաջրերը։ Դա խորհրդանշում է հետընթացը և այն, որ Խորհրդային Միության փլուզումը Հայաստանը չվերածեց նկարչի երազած երկրին։